Työ vapaaehtoisvoimin - Digitoday - Ilta-Sanomat
Linuxin ohjesivut käännetään suomeksi
Linuxin man- eli ohjesivut käännetään vapaaehtoisvoimin suomeksi. Käännöstyötä vetää tamperelainen Suomen Ohjelmistotyö Oyhttp://redhat.sot.fi/ (SOT), joka tunnetaan muun muassa Calderan ja Redhatin Linux-versioiden maahantuojana.
Yritystä ympäröi aktiivinen harrastajapiiri. Käännöksiä perustellaan kieliongelmilla. Suomenkielisten ohjeiden puute haittaa Linuxin leviämistä.Käännöstyö on osa projektia, jossa SOT yrittää rakentaa helposti asennettavan ja ylläpidettävän, suomenkielisen Linuxin. Vastaavia projekteja on käynnissä muun muassa Saksassa ja Espanjassa.Kääntäminen on jo hyvässä vauhdissa. Käännettäviä sivuja on 936. Kuusi on jo käännetty ja 26 on työn alla. Käännetyt sivut ovat heti julkisia ja nähtävillä projektin kotisivulla osoitteessa http://redhat.sot.fi/Man-pages-fi.shtmlhttp://redhat.sot.fi/Man-pages-fi.shtml. Samalla sivulla on käännösohjeet halukkaille vapaaehtoisille. SOT lahjoittaa parhaille kääntäjille uusia Linux-paketteja.